En 44-årig mand blev overfaldet af et kærestepar på 23 og 20 år. De overfaldt og slog ham og krævede 1.000 kroner af ham, som manden angiveligt skyldte de to unge.

Politiet har anholdt et kærestepar for et overfald på en 44-årig bekendt på Trollhættanvej i Hjørring i lørdags. En 23-årig mand og hans kæreste på 20 år mødte op på den 44-åriges bopæl ved 16 tiden lørdag, overfaldt ham og krævede 1.000 kroner af ham. Efterfølgende stak de af. Politiet har anholdt den 23-årige mand, der er fra Frederikshavn, og den 20-årige kvinde fra Hjørring, efter det 44-årige offer havde identificeret dem. De bliver fremstillet i grundlovsforhør i løbet af i dag, hvor de er sigtet for røveri.